Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 80

2. Kommunikációs kihívások Az EU-kommunikációban a civil szervezetek jelentõs feladatokat tudnak átvenni a kormányzattól. Tiszteletben kell azonban tartani, hogy a civil szervezetek a kormányzattól független, öntevékeny egyesületek, alapítványok, klubok, körök, amelyek elsõsorban tagságuk érdeklõdését fejezik ki, és érdekeit képviselik. Kihívást jelent a civil szektor erõs belsõ differenciálódása: sok szervezet az erõforrások és infrastrukturális feltételek hiányával küzd, ugyanakkor létrejött egy szûk, professzionalizálódott szervezeti kör. Emellett a civil szféra is leképezi az országban létrejött területi egyenlõtlenségeket. A szaktárcáknak szerepet kell vállalniuk a szakterületükön tevékenykedõ civil szervezetek EU-kommunikációjának támogatásában. További kihívást jelent a civil szervezeteknél felhalmozott szakmai tapasztalatok megismertetése a hazai szervezetek tagságával és a szélesebb közvéleménnyel.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes